Salem azal meqqren i tmetti-ines (ama deg wayen yelhan ama deg wayen ur nelhi deg wansayen d tudert n tmettiagi). Iwudam deg wungalen-is, ttwawesfen-d akken issefk lḥal..Mi ara iɣer yiwen ungalen n Zenya , ur yetɣimi ara d asemmaḍ, am win ur iclig deg wayen yeqqar ,ad as teḍru amzun akken yessutur-as-d umsawal ad yeddu d yiwudam yellan akken diɣen ad iɣunzu iwudam ur nelhi . Tiḥkayin n wungalen-ines gant am uẓeṭṭa n yisalan i yettwabnan d isental( ama d asentel n tmagit ama d asentel n tetrarit, ama d asentel n umennuɣ, atg). Isental-agi d ayen i tettidir tmetti n tmurt n Lezzayer acḥal n yiseggassen ayagi1.